Megemlékezés Bátkában
2025-10-06 17:30 (Europe/Budapest)

Duray Miklós síremlékének felavatása Losoncon
2025-10-08 14:30
Október 8-án, szerdán délután 14:30-kor kerül sor Duray Miklós síremlékének ünnepélyes avatására a losonci református temető előtti téren. A Szövetség a Közös Célokért (SZAKC) által szervezett eseményre mindenkit szeretettel várnak, aki szeretné leróni tiszteletét a felvidéki magyar közösség ikonikus alakja előtt.
A megemlékezés során leleplezik a síremléket, majd lehetőséget biztosítanak koszorúk és az emlékezés virágainak elhelyezésére. A szervezők kérik, hogy a koszorúzási szándékot október 7-ig jelezzék ITT.

Benedek László Emléknap Hanván
2025-10-09 14:00

Szvrcsek Anita Akusztik Trió „Világok násza“ című koncertje Rimaszombatban
2025-10-16 18:00
A XXII. Győry Dezső Kulturális Napok nyitórendezvényére október 16-án 18.00 órai kezdettel a Szvrcsek Anita Akusztik Trió „Világok násza“ című koncertjével a rimaszombati Gömör-Kishonti Művelődési Központ nagytermében kerül sor.
A koncerten magyar, spanyol, angol, francia nyelvű örökzöldek, ismert latin dallamok, sanzonok és jazz-feldolgozások hallhatók majd. Elhangzanak többek közt Seress Rezső, Dés László és Presser Gábor szerzemények valamint Cserháti Zsuzsa, Katona Klári, Sting, Astor Piazzolla, Nina Simone dalok….
Jegyek elővételben a rimaszombati Tompa Mihály Könyvesboltban, illetve a műsor kezdete előtt a helyszínen vásárolhatók.
A Csemadok Rimaszombati Területi Választmányának a rendezvénye a Kisebbségi Kulturális Alap támogatásával valósul meg.

Vályi István beszélgető est Rimaszombatban
2025-10-17 19:00
Szereted az autókat, vagy csak egy jó hangulatú estére vágysz? Akkor ezt az eseményt neked találták ki!

Egy izgalmas beszélgetésre kerül sor Rimaszombatban Vályi Istvánnal, a THE ZONE elismert autós újságírójával, ahol szó lesz az autózás szenvedélyéről, a szakma kulisszatitkairól, a legújabb trendekről és persze rengeteg sztoriról!

Időpont: 2025.10.17 – 19:00 Helyszín: Kino Orbis, RIMASZOMBAT, Francisciho 752/9 Jegyár: 13 EUR

Ne hagyd ki ezt a különleges alkalmat, ahol első kézből hallhatod István véleményét a legizgalmasabb autós témákról!

Szervező: Event Factory, műsoriroda

Szüreti bál Sajószentkirályon
2025-10-18 19:00
IV. Sajószentkirályi Szüreti Bál Idén immár 4. alkalommal szervezik meg a hagyományos Szüreti Bált Sajószentkirályon! Időpont: 2025. október 18. Zene: MAG TRIO Belépő: 25 € A jegy ára tartalmazza: Aperitif Vacsora 1 db tombolaEgy felejthetetlen estére hívnak mindenkit sok zenével, tánccal és jókedvvel! Jegyek elérhetők:• Bolacsek Dodi• Szabó Zoltán• MK Trade TornaljaNe maradjanak le, várnak mindenkit szeretettel.

Kegyeleti séta a rimaszombati temetőben
2025-10-19 14:00
2025. október 19-én Rimaszombat temetőiben sor kerül a Gömör-Kishonti Múzeum által szervezett Rimaszombati séta 2 címre hallgató rendezvényre, melynek keretében az érdeklődők a város temetőihez és Rimaszombat egykori lakóihoz kötődő érdekes történeteket, neveket, mítoszokat és tényeket ismerhetnek meg. A rendezvény a múzeum „Üdvözlet Rimaszombatból“ című ideiglenes kiállításához kapcsolódik.
A rendezvény célja közelebb hozni a látogatókhoz Rimaszombat múltbéli jeles személyiségeit, ahogyan a város ismert és kevésbé ismert történeteit is. A B. Kovács István gömörológus által bemutatandó izgalmas történetek és tények egy egészen új és egészen más szemszögből mutatják be Rimaszombat kincsekkel teli városát.
Tudják, hol állottak a múltban a város társasági életét meghatározó legjelesebb személyiségek sírkövei? Meglátogatták már valaha a temetőben álló Szent Margit kápolnát, melyet Munkácsi Süteő István emeltetett szeretett felesége számára? Lépkedtek már Rimaszombat zsidó temetőjének sírkövei közt?
Amennyiben még nem, s szeretnének részeseivé lenni egy érdekességekkel és új információkkal teli rendhagyó sétának B. Kovács István gömörológus vezetésében, ne habozzanak, s csatlakozzanak hozzánk, mi pedig érdekes történetek kíséretében bemutatjuk Önöknek a város temetőit úgy, ahogy mindeddig azokat nem ismerhették.
Nevek, sorsok, emlékek. Rimaszombat történetei a Szent Margit kápolna és a zsidó temető érintésével.
A rendezvény keretében igyekszünk majd a figyelmet a város kincseire és egykori jelentőségére, továbbá a valamikori megyeszékhely fejlődésére és jeles személyiségeire irányítani.
A rendezvény célja, hogy Rimaszombatot és jeles személyeit oly módon mutassa be a város, illetve a környékbeli települések jelenlegi lakóinak, ahogy azokat korábban nem ismerhették, mégpedig érdekes információk és ritkábban látogatott helyszínek felkeresésének kíséretében. A program a nagy érdeklődésre való tekintettel, a Rimaszombati séta című rendezvény folytatásaként valósul meg.
Belépti díj: 2 €

Gömöri gyöngyszemek Rimaszombatban
2025-10-21 17:00

Zolcer János előadása Rimaszombatban
2025-10-22 17:00
Érdekes előadással készülünk!

Október 22-én, szerdán 17:00 órától a rimaszombati Csillagházban vendégünk lesz Zolcer János, aki lebilincselő történetekkel és gondolatokkal vár minden érdeklődőt.

Egy inspiráló estére hívunk, ahol a múlt és a jelen találkozik, és új nézőpontokat ismerhetünk.

Helyszín: Csillagház, Rimaszombat
Szervezők: Baráti körök
Dátum: 2025. október 22., szerda
Kezdés: 17:00

A belépés ingyenes!
Szeretettel várunk minden érdeklődőt!

1956-os megemlékezés Rimaszombatban
2025-10-23 17:00
A 4. számú Hatvani István cserkészcsapat meghívja Önt és kedves családját 2025. október 23-án az 1956-os forradalom alkalmából tartandó megemlékezésre.Helszín: Rimaszombat, Városi köztemető, Fábry család sírboltjaIdőpont: 2025. október 23. – 17:00

1956-os megemlékezés Tornalján
2025-10-24 12:00 | Kazinczy Ferenc Magyar Tanítási Nyelvű Alapiskola, Tornalja, Szlovákia
A Szlovákiai Magyar Társadalmi és Közművelődési Szövetség – CSEMADOK Tornaljai Területi Választmánya és a Kazinczy Ferenc Magyar Tanítási Nyelvű Alapiskola közösen szervezi meg október 24-én, pénteken 12.00 órai kezdettel az 1956-os magyar forradalom és szabadságharc 69. évfordulója alkalmából tartandó ünnepi megemlékezést a tornaljai Kazinczy Ferenc Magyar Tanítási Nyelvű Alapiskola épületében.
Az ünnepség keretében ünnepélyes zászlóátadásra is sor kerül, amelyet a Magyar Szabadságharcosok Világszövetsége adományoz az iskolának. Közreműködnek az iskola diákjai.

Beszélgető est Molnár Piroska művésznővel Rimaszombatban
2025-10-24 18:00
Az est során személyes történetein és pályafutásának emlékezetes pillanatain keresztül ismerhetjük meg közelebbről a gömöri származású Molnár Piroskát.

Lehetőség nyílik kérdések feltevésére és közös gondolatcserére, barátságos és inspiráló légkörben.

Helyszín: Gömör-Kishonti Művelődési Intézet – Gemersko-malohontské osvetové stredisko, Rimavská Sobota (Rimaszombat)Időpont: 2025. október 24., 18:00

Csatlakozzon Boho Markuszhoz és szervezőtársaihoz egy különleges beszélgetős estre Molnár Piroskával, a kiváló művésznővel.

Mindenkit szeretettel várnak!

Különleges kulturális est Rimaszombatban! 2025 október 24-én, pénteken 18:00 órától a városunkba látogat Molnár Piroska, a magyar színház- és filmművészet kiemelkedő alakja. Egy felejthetetlen beszélgető estre hívjuk Önöket, ahol közelebbről is megismerhetjük pályafutását, gondolatait és személyiségét. Helyszín: Gemersko-malohontské osvetové stredisko (Dom osvety), Rimaszombat Belépő: 10 € (jegyek elővételben a Tompa Mihály Könyvesboltban és a helyszínen kaphatók)Nagyon sok szeretettel várunk mindenkit egy bensőséges, tartalmas estére!

Kolostornapok Gombaszögön
2025-10-25 09:00
A Sine Metu Egyesület Gombaszögi Kolostornapokat tart 2025. október 25-én, szombaton a gombaszögi pálos kolostor területén.
A felújitott kolostorrom ünnepi átadója mellett gazdag progamokkal várják az érdeklődőket, melynek részleteit a mellékelt plakáton találja.

Gaál Noémi zenemű-előadása Nemesradnóton
2025-10-26 10:30
A Nemesradnóti Református Egyházközség szeretettel várja az érdeklődőket és a gyülekezet tagjait 2025. október 26-án, vasárnap, 10.30 órai kezdettel hálaadó Istentiszteletére.

Megemlékezés a 120 éves nemesradnóti Angster-orgona felavatásáról

Zenemű-előadás
A felcsendülő dallamok:
Hallelujah – Leonard Cohen
Volt egyszer egy vadnyugat – Enmio Morricone
Nem látlak én téged többé
Szállj sólyom szárnyán – Honfoglalás – Demjén Ferenc
Passacaglia – Handel Halvorsen
Közreműködik: Gaál Noémi, felkészítő: Harnócz Gyula

Az alkalmon sor kerül az Istentisztelet után az újbori úrvacsorai jegyek kiosztására. Nt. Ifj. Pohóczky Béla alkalmi kiállításának megnyitására.
A hónap utolsó vasárnapi perselypénzét a templomi orgona felújítására szánjuk.

Berecz András önálló estje Rimaszombatban
2025-10-28 18:00
A Csemadok Rimaszombati Területi Választmánya szeretettel hívja az érdeklődőket Berecz András a Nemzet Művésze címmel kitüntetett, Kossuth-díjas előadóművész „ Fel a medvére, a fa nem játék! “ c. önálló estjére, amely a XXII. Győry Dezső Kulturális Napok keretében valósul meg 2025. október 28-án, 18.00 órai kezdettel Rimaszombatban az Osveta (volt Iparoskör) nagytermében.
Aki szereti a jó történeteket, a csavaros humort és a szívből jövő énekszót, ne hagyja ki ezt az estét!
Jegyek elővételben a rimaszombati Tompa Mihály Könyvesboltban, illetve a műsor kezdete előtt a helyszínen vásárolhatók.

Déryné Program: Mindig az a perc… „Karády kalapja” Nagybalogon
2025-10-29 19:00
Déryné Programos színházi est valósul meg Nagybalogon a Rákóczi Szövetség Gömörben polgári társulás szervezésében 2025. október 29-én 19.00 órai kezdettel.
Hamvadó cigarettavég, Gyűlölöm a vadvirágos rétet, Mindig az a perc, Hiába menekülsz… Volt egyszer egy Ópiumkeringő a Pesti Magyar Színházban. Lengyel Ferenc színdarabja egy döbbenetes erejű történet sikerről, hűségről, emberségről, hazáról és mindenek fölött szerelemről. Ezt a lendületet viszi tovább a mostani produkció, immár a darab dalainak koncert változataként.
Pataki Szilvia színművésznő a már megszokott hitelességgel mutatja be Karády Katalin életének alig ismert történéseit.
Az ikonikus dalokat ezúttal zongorakísérettel hallhatjuk. Zongorán játszik: Benedekfi Tünde.

Garantált, hogy az érdeklődő közönség még napokig az ismert slágereket dúdolja majd.
***
A “Színház mindenkinek!” misszió jegyében a Déryné Program portfóliója elérhetővé vált a Kárpát-medencében. Egy-egy településen, egész napos eseménysorozat keretében kínálunk kulturális programokat minden korosztály számára, óvodásoktól a felnőttekig. Az ősz folyamán több mint 60 külhoni helyszínre jutnak el a Déryné Program színházi előadásnapjai. A sorozat partnere a Rákóczi Szövetség.
A Határtalan Program a Déryné Program 2025-ben induló új eleme, amelynek elsődleges célja a környező országokban élő magyar közösségek kulturális életének támogatása, nemzeti identitásuk erősítése, színházi előadások és művészetpedagógia foglalkozások elérhetővé tételével a társadalmi és kulturális esélyegyenlőtlenség mérséklése.
A Program keretében Erdély és Partium, Felvidék, Kárpátalja és Vajdaság magyarok lakta településein szerveznek kulturális eseményeket az óvodás, általános és középiskolás, valamint a felnőtt és családi korosztály számára. Gömörben idén Nagybalog, Bátka és Rimaszombat oktatási intézményei kapcsolódnak a programhoz.
A határon túli tematikus napok megrendezése – közösségépítő szerepén túl – lehetőséget kínál a csatlakozó alkotók és alkotóközösségek számára meglévő előadásaik tovább játszására, ugyanakkor támogatja a helyi oktatási és kulturális intézményeket a programok igénybevételének lehetőségével.
